দূৰ্নীতিৰ বিৰুদ্ধে শূন্য সহনশীলতাৰ কথা জাহিৰ কৰা বিজেপি নেতৃত্বাধীন সৰ্বানন্দ সোণোৱাল চৰকাৰৰ আমোলত গোৱালপাৰা জিলাৰ কৃষ্ণাইত পথ নিৰ্মাণত ব্যাপক কেলেংকাৰি সংঘটিত হোৱাৰ অভিযোগ উঠিছে । জানিব পৰা মতে গোৱালপাৰা জিলাৰ কৃষ্ণাইত প্ৰধানমন্ত্ৰী গ্ৰাম চড়ক যোজনাৰ অধীনস্থ এটা পথ নিৰ্মাণৰ দায়িত্ব লাভ কৰা এগৰাকী ঠিকাদাৰে অতি নিম্ন মানৰ কাম কৰি আছে।
কৃষ্ণাইৰ ভুক্তভোগী ৰাইজে উত্থাপন কৰা অভিযোগ অনুসৰি, উক্ত ঠিকাদাৰ ধৰ্মেশ্বৰ কছাৰীয়ে পথটো নিৰ্মাণত অতি নিম্ন মানৰ শিল, বালি আদি ব্যৱহাৰ কৰাৰ উপৰিও পথটোৰ বাবে অনুমোদিত হোৱা তথা অতি প্ৰয়োজনীয় কালভাৰ্ট কেইটাও অতি চতুৰভাৱে হৰলুকি কৰিছে। এই কেলেংকাৰিৰ সন্দৰ্ভত স্থানীয় ৰাইজে সংশ্লিষ্ট কৰ্তৃপক্ষক বহু বাৰ অভিযোগ দিছে যদিও আজিলৈকে ঠিকাদাৰ ধৰ্মেশ্বৰ কছাৰীৰ বিপক্ষে কাৰ্যতঃ কোনো ব্যৱস্থা গ্ৰহণ কৰা হোৱা নাই। এই কথা প্ৰতীয়মান হৈ পৰিছে যে গড়কাপ্তানি বিভাগটোৱে ঠিকাদাৰগৰাকীক কোনো পধ্যেই নিয়ন্ত্ৰণ কৰিব পৰা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
